Текст за објаву Активистичке мреже

Удружење младих "Наш свет, наша правила" покреће активистичку мрежу за младе активисте узраста од 15 до 20 година који би учествовали у раду наше организације.

**Шта је активистичка мрежа?**

Активистичка мрежа је начин сарадње и спона између младих и наше организације. Желимо да укључимо и покренемо што више младих из разних делова наше земље, да их едукујемо у областима које покрива програм удружења, те да мобилишемо њихову подршку у реализацији наших пројеката и активности.

Млади су препуни иновативних идеја, али их услед мањка мотивације и подршке често не реализују. Циљ нам је да те идеје учинимо остварљивим, те да оне једном угледају светлост дана.

**Зашто да се пријавиш?**

Ако желиш да се активираш и урадиш нешто добро за своју заједницу, да допринесеш решавању проблема младих али и да, пре свега, научиш како то да радиш, придружи нам се!

Активистичка мрежа ти пружа могућност да прошириш своје видике, стекнеш познанства са младима који деле твоје мишљење, активно учествујеш у друштву и постанеш информисанији о дешавањима из света грађанског активизма.

**Шта очекујемо од омладинских активиста?**

Активисти би учествовали у реализацији појединих активности, као и у реализацији пројеката. Могли би да предлажу одређене активности, покрећу иницијативе и доприносе решавању проблема младих на локалу.

**Шта након пријаве?**

Сви одабрани активисти ће проћи кроз низ семинара/обука за стицање основних вештина за учешће у нашој организацији. О свим појединостима и темама семинара и обука активисти ће добити накнадна упутства након прихватања пријаве у оквиру мреже.

**Пријавни формулар се налази у опису нашег профила!**

За сва питања и недоумице, молимо вас да нам пишете на milenkovic.emilija@nsnp.org.rs и stojanovic.djordje@nsnp.org.rs.

И на крају, нестрпљиво ишчекујемо да све вас видимо у нашој мрежи.

Хвала на издвојеном времену!

- Тим НСНП